kardosdrur/scandi-wiki huggingface dataset:
Aldis Berzins

Aldis Imants Berzins (3. oktober 1956 i Wilmington i Delaware) er en amerikansk olympiske mester og tidligere volleyballspiller med lettisk baggrund, som deltog i Sommer-OL 1984 i Los Angeles.
 
Berzins blev olympisk mester i volleyball under Sommer-OL 1984 i Los Angeles. Han var med på det amerikanske hold som vandt volleyballturneringen foran Brasilien og Italien. De vandt over Canada med 3-0 i semifinalen, og i finalen slog de Brasilien med 3-0.

Ekstern henvisning 
 

Volleyballspillere
Olympiske mestre fra USA
J.F. Meyer

Jacob Frederik Meyer (født 6. december 1849 i København, død 13. august 1905 sammesteds) var en dansk ingeniør, bror til Leopold, Emil Laurids og Karl Martin Meyer.

Han blev student 1867 fra Det von Westenske Institut. I 1875 tog han polyteknisk eksamen i ingeniørfagene og samme år blev han ansat ved Kbhvns Brolægnings- og Vejvæsen, hvor han var ansat frem til sin død, med indtagelse af 1883—84, hvor han var konstitueret Vandanspektør i Kjøbenhavn.

Den 1. december 1886 blev han udnævnt som chef for forvaltningen. Han rejste udenlands adskillige gange for at gøre erfaringer i bl.a. klaoknet, spildevandsafledning og andet. Han var medlem af Bestyrelsen for Selskabet for Sundhedspleje i Danmark, af Arbejderbankens og af mosaisk Trossamfunds Repræsentantskab. I 1900 blev han Ridder af Dannebrog.
Han er begravet på Mosaisk Vestre Begravelsesplads.

Kilder 
 Konversationsleksikon 2. udgave (1915–1930)

Ingeniører fra Danmark
Jøder fra Danmark
Personer fra København
Embedsmænd i København
Danskere i 1800-tallet
Danskere i 1900-tallet
Personer i Dansk Biografisk Leksikon
Riddere af Dannebrog
Salmonsens
Henry Sutton

Henry Cecil Sutton (født 26. september 1868, død 24. maj 1936) var en britisk sejler, som deltog i OL 1908 i London.

Sutton var besætningsmedlem på båden Cobweb, som hans svoger Blair Cochrane var styrmand på, og som var et af de fem fartøjer i 8-meter klassen ved legene i 1908. Cobweb vandt de to første af tre sejladser og blev dermed sikker vinder. Svenske Vinga blev nummer to og britiske Sorais nummer tre. Med i Cobweb var desuden John Rhodes, Arthur Wood og Charles Campbell.

Sutton var søn af Richard Sutton, som havde sejlet America's Cup i 1885. Selv var han uddannet på Radley College, og han blev commodore i Royal Victoria Yacht Club, hvilket hans far også havde været.

Referencer

Eksterne henvisninger 

Sejlsportsfolk fra Storbritannien
Deltagere for Storbritannien ved sommer-OL 1908
Olympiske mestre fra Storbritannien¨
Emil Meyer (nationalbankdirektør)

Emil Laurids Meyer (født 24. maj 1856 i København, død 2. januar 1913 sammesteds) var en dansk nationalbankdirektør og nationaløkonom, bror til Jacob Frederik, Leopold og Karl Meyer. 

Meyer blev student i 1872 fra Mariboes Skole, kom derefter straks i vekselererlære, men studerede i sin fritid nationaløkonomi og fuldendte statsvidenskabelig eksamen i 1878. I 1879 fik Meyer ansættelse i Nationalbanken, hvor han i nært samarbejde med Moritz Levy i 1888 avancerede til kontorchef. 1910—12 var Meyer direktør for Kongeriget Danmarks Hypotekbank, men vendte 1912 tilbage til Nationalbanken som direktør. Efter bankkatastrofen 1908—10 fik han betroet hvervet at lede afviklingen af Københavns Grundejerbank. Han skrev også større og mindre afhandlinger om nationaløkonomiske emner i Nationaløkonomisk Tidsskrift, Tilskueren, Studentersamfundets Smaaskrifter med flere steder. Han bidrog også til Christopher Hages Haandbog i Handelsvidenskab, 2. og 3. udgave. I sin behandling af teoretiske spørgsmål var Meyer nærmest påvirket af den tysk-østrigske skole.

Meyer brugte også tid på foreninger, som beskæftigede sig med socialt arbejde, og navnlig bidrog han til Nationaløkonomisk Forening.
I 1898 blev han Ridder af Dannebrog. Han er begravet på Mosaisk Vestre Begravelsesplads.

Kilder

Eksterne henvisninger 
 

Nationalbankdirektører fra Danmark
Nationaløkonomer fra Danmark
Personer i Dansk Biografisk Leksikon
Personer i Kraks Blå Bog (afdøde)
Salmonsens
Jøder fra Danmark
Danskere i 1800-tallet
Danskere i 1900-tallet
Riddere af Dannebrog
Faglitterære forfattere fra Danmark
Dansksprogede forfattere fra Danmark
Emil Meyer (erhvervsmand)

Emil Georg Meyer (født 4. november 1856 i København, død 18. marts 1930 sammesteds) var en dansk industridrivende, bror til Axel Meyer.

Han kom 1872 i handelslære og foretog 1876 en studierejse i Amerika, hvorfra han sendte meddelelser om nye opfindelser hjem til tidsskrifter og lignende. Efter sin hjemkomst arbejdede han i den af faderen, voksdugsfabrikant Meyer grundlagte forretning, som han overtog 1882 sammen med broderen Axel. Han var medstifter af rejsestipendieforeningen for håndværk og industri (1882) og udfoldede et stort arbejde for denne, dels som leder af fællesrejser, dels som organisator af foreningens fagmøder under den nordiske udstilling 1888. Meyer var 1893 generalkommissær for Danmarks deltagelse i verdensudstillingen i Chicago, men har navnlig ydet et stort og fortrinligt arbejde i Industriforeningen som formand for dennes industri- og undervisningsudvalg. Hans opgave var især her ophjælpningen af den lille industri, hvad der ledede til oprettelsen af en række kursus i bogholderi og andre fag, der senere udviklede sig til en betydelig undervisningsvirksomhed, hvis ledelse Meyer påtog sig med stor dygtighed. I 1906 stiftede han Foreningen af Arbejdsgivere i Linoleumsbranchen, for hvilken han var formand. I 1888 blev han Ridder af Dannebrog. Han er begravet på Assistens Kirkegård.

Kilder 
 

Erhvervsfolk fra Danmark
Filantroper fra Danmark
Foreningsformænd fra Danmark
Riddere af Dannebrog
Danskere i 1800-tallet
Danskere i 1900-tallet
Personer fra København
Personer i Dansk Biografisk Leksikon
Personer i Kraks Blå Bog (afdøde)
Långsele

Långsele er  en by i Sollefteå kommun i Västernorrlands län i landskapet Ångermanland i Sverige. I 2010 havde byen 1.584 indbyggere. Långsele ligger cirka 10 kilometer vest for Sollefteå.

Byen er et jernbaneknudepunkt hvor der er forbindelser til  Stambanan genom övre Norrland,  Ådalsbanan og tværbanen Inlandsbanan Forsmo-Hoting har sin naturlige mødepunkt til Stambanan her, men sluttes spormæssigt til i Forsmo længere mod nord.

Byer i Sollefteå kommun
John Jellico

John Fletcher Jellico (24. oktober 1856 - 9. august 1925) var en britisk sejler som deltog i OL 1908 i London.

Jellico vandt en sølvmedalje i sejlsport under OL 1908 i London. Han kom på en andenplads i 12-meter klassen i båden Mouchette.

Eksterne henvisninger 
 http://www.sports-reference.com/olympics/athletes/je/john-jellico-1.html 

Sejlsportsfolk fra Storbritannien
East Riding of Yorkshire

East Riding of Yorkshire (eller bare East Yorkshire) er et engelsk ceremonielt grevskab i regionen Yorkshire og Humber.
I 2011 havde grevskabet omkring 590.000 indbyggere. Beverley er administrationsby.

Grevskabet består af to selvstyrende kommuner. Det er bykommunen Hull med over 255.000 indbyggere og landkommunen East Riding of Yorkshire Council med knapt 335.000 indbyggere.

Englands største kommune 
Landkommunen er opdelt i verdslige sogne. Derimod er der hverken distrikter (Borough Councils) eller administrative grevskaber i området.

Målt i areal er East Riding of Yorkshire Council Englands største kommune.

Navnet 
Navnet kommer fra norrønt þriðing (thridhing, «tredjedel»), som er en gammel inddeling af grevskaber. Det traditionelle grevskab Yorkshire bestod, som navnet antyder, af tre sådanne enheder – øst, nord og vest.

South Yorkshire opstod først i 1974, da West Yorkshire og South Yorkshire fik tildelt arealer fra det tidligere West Riding of Yorkshire.
Grevskabet East Riding of Yorkshire bygger altså på inddelingen fra middelalderen.

Eksterne henvisninger 

 
Enhedslige myndigheder i Yorkshire og Humber
Felix Hoppe-Seyler

Ernst Felix Immanuel Hoppe-Seyler (født 26. december 1825 i Freyburg, død 11. august 1895) var en tysk fysiologisk kemiker. 

Hans familienavn var Hoppe; men da han tidlig mistede begge sine forældre, kom han i huset 
hos sin Svoger, Præsten Dr. Seyler, og blev adopteret af denne (rigtignok først, da H. 
var 39 Aar og allerede Prof. i Tübingen). Efter at have gennemgaaet det strenge Gymnasium 
i det Francke’ske Vajsenhus i Halle begyndte han at studere Medicin ved Univ. i denne By, 
fortsatte sine Studier i Leipzig (hvor han især blev knyttet til Brødrene Weber) og 
afsluttede dem i Berlin (1850) med en Doktordisputats om Bruskens Bygning og Kemi. I nogle 
Aar arbejdede han som praktisk Læge, men opgav snart dette og modtog (1855) Virchow’s 
Tilbud om at overtage Posten som Prosektor og kem. Assistent ved det ny 
patologisk-anatomiske Institut i Berlin. 1861 blev H. udnævnt til Prof. i anvendt Kemi i Tübingen, 
og da efter Erobringen af Alsace-Lorraine det nye tyske Univ. blev grundet i Strassbourg, 
blev H. kaldet hertil (1872). 11 Aar senere kunde han indvie det nye, prægtige, 
fysiologisk-kem. Universitetslaboratorium. H.’s videnskabelige Virksomhed strækker sig over næsten 
alle Omraader af den fysiologiske Kemi og mange Punkter af den patologiske. 
Overvejende har han beskæftiget sig med de dyriske Organismers, men har ogsaa givet Bidrag til 
Planternes Kemi. Hans Undersøgelser har paa mange Punkter bidraget mægtig til 
Udviklingen af vor Kundskab om de levende Væseners Stofomsætning.

Kilder 

 

Kemikere fra Tyskland
Ansatte ved Tübingens Universitet
Ansatte ved Strasbourgs Universitet
Faglitterære forfattere fra Tyskland
Tyskere i 1800-tallet
Salmonsens
Biokemi
Emil Meyer

Emil Meyer henviser til:

 Emil Meyer (erhvervsmand) (1856-1930) – dansk erhvervsmand (Emil Georg Meyer)
 Emil Meyer (nationalbankdirektør) (1856-1913) – dansk nationalbankdirektør (Emil Laurids Meyer)
Holeby Skole

Holeby Skole er en dansk folkeskole, der ligger i Holeby på Lolland. Den ligger i nærheden af Holeby Kirke og Gammel Holeby. Skolen blev ombygget i 2006 og nu er en del af "Søndre Skole".

Skolen ligger i nærheden af "Globen" eller bedre kendt som "Højbygaard Papirfabrik" 9 km fra Maribo og 10,3 km fra Rødbyhavn.

Skolen har et skoleblad, der udkommer en gang om måneden.

En del af Søndre Skole 
Holeby Skole er en del af Folkeskole Institutionen, Søndre Skole, som ejes af Lolland Kommune. Skolen har været en del af Søndre Skole lige siden år 2006.

Folkeskoler
Bygninger, konstruktioner og anlæg i Lolland Kommune
Georg Westling

Georg Gustaf Westling (24. august 1879 i Helsinki - 14. november 1930 smst) var en finsk sejler som deltog i OL 1912 i Stockholm.

Westling vandt en bronzemedalje i sejlsport under OL 1912 i Stockholm. Han kom på en tredjeplads i 8-meter klassen i båden Lucky Girl.

Eksterne henvisninger 
 Profil på sportsreference.com  
  

Sejlsportsfolk fra Finland
Personer fra Helsinki
Deltagere for Finland ved sommer-OL 1912
Olympiske bronzemedaljevindere fra Finland 
Medaljevindere ved sommer-OL 1920
Bror Brenner

Bror Benedictus Bernhard Brenner (17. juli 1855 i Vyborg - 17. april 1923 smst) var en finsk sejler som deltog i OL 1912 i Stockholm.

Brenner vandt en sølvmedalje i sejlsport under OL 1912 i Stockholm. Han kom på en andenplads i 10-meter klassen i båden Nina.

Eksterne henvisninger 
 http://www.sports-reference.com/olympics/athletes/br/bror-brenner-1.html 

Sejlsportsfolk fra Finland
Deltagere for Finland ved sommer-OL 1912
Olympiske sølvmedaljevindere fra Finland 
Medaljevindere ved sommer-OL 1912
Jarl Hulldén

Viking Jarl Hulldén (født 26. december 1885 i Helsinki, død 18. oktober 1913) var en finsk sejler, som deltog i OL 1912 i Stockholm.

Hulldén var med ved OL 1912 i 12-meter klassen i båden Heatherbell sammen med Ernst Krogius, Ferdinand Alfthan, Pekka Hartvall, Sigurd Juslén, Eino Sandelin og John Silén. I denne klasse deltog kun tre både, som dermed alle var sikret medaljer. Den norske båd Magda IX vandt begge sejladser og fik dermed guld, mens den svenske båd Erna Signe blev toer i begge sejladser og fik sølv, hvormed Hulldén og Heatherbell fik bronze.

Referencer

Eksterne henvisninger 

Sejlsportsfolk fra Finland
Personer fra Helsinki
Deltagere for Finland ved sommer-OL 1912
Olympiske bronzemedaljevindere fra Finland 
Medaljevindere ved sommer-OL 1912
Sundsvalls kommun

Sundsvall kommune ligger i det svenske län Västernorrlands län i landskapet Medelpad (med en lille del i Hälsingland) i landsdelen Norrland. Kommunen grænser til nabokommunene Ånge, Bräcke, Ragunda, Sollefteå, Timrå og Nordanstig. Kommunens administrationscenter]] ligger i byen Sundsvall. Sundsvall er den mest folkerige kommune i Västernorrlands län.

Geografi 
Der er skovklædte åse i vest, lavere mod øst. Langs kysten findes mange moser og småsøer: Indbugtet kyst med flere øer, den største ø er Alnön. Elvene Ljungan og Indalsälven munder ud i Bottenhavet i kommunen.

E4 går gennem kommunen. E14 til Trondheim har start/slutpunkt i kommunen. Sundsvall er forbundet med det svenske jernbanenet med Ådalsbanan, Mittbanan og Ostkustbanan. Sundsvall-Härnösand flyveplads ligger i nabokommunen Timrå.

Byer 
Sundsvall kommune havde 26 byer i 2005.
I tabellen vises antal indbyggere per 31. december 2005.

Venskabskommuner 
  Porsgrunn, Norge
  Björneborg, Finland
  Sønderborg, Danmark
  Konin, Polen
  Volkhov, Rusland

Eksterne kilder og henvisninger 

 Offisiell hjemmeside for Sundsvall kommune

Kommuner i Västernorrlands län
Geoide

En geoide er en beskrivelse af Jordens form ud fra et gravitations synspunkt. Mere præcist er det en såkaldt ækvipotentialflade – en overflade hvorpå tyngdeaccelerationen overalt er rettet vinkelret på fladen. M.a.o. en lodsnor vil altid hænge vinkelret fra geoiden. I praksis vælger man den geoide der følger middelvandstanden over hav og oceaner, idet man således får en intuitiv og ikke mindst historisk referenceflade til at bestemme højder med.
At bestemme geoiden er et anliggende for geodæsien. Og dette kræver avancerede matematiske modeller og involverer målinger af tyngdekraften foretaget fra satellitter.

Anvendelse 

Geoiden er en irregulær, men glat overflade. Den er en matematisk idealiseret form af Jorden der er mere præcis end referenceellipsoiden. Hvor ellipsoiden er en meget simpel matematisk geometri, er geoiden væsentlig mere indviklet at beskrive. Man kan dog tænke på geoiden som en form, der over vand følger havoverfladen, og på land er en udjævnet udgave af den faktiske jordoverflade. Begge de to overflader, geoiden og ellipsoiden, er uomgængelige i al' moderne kortlægning, og de benyttes også i f.eks. GPS-modtagerens beregninger. Forskellen mellem de to overflader betegnes generelt geoide-undulationen, og i et bestemt punkt for geoidehøjden.

Geoidemodeller 
Der findes mange forskellige geoidemodeller, der hver for sig, lokalt eller globalt, forsøger at beskrive geoiden.

 En af de nyeste og mest detaljerede globale modeller er EGM2008, der er udviklet af National Geospatial-Intelligence Agency (NGA) under det amerikanske forsvar.
 ESA (European Space Agency) arbejder på at udvikle en endnu mere detaljeret geoide på baggrund af data fra deres GOCE-satellit

Eksterne henvisninger 
 ESA GOCE hjemmeside
 NGAs EGM2008 hjemmeside 
 International Centre for Global Earth Models (ICGEM) hjemmeside 

Geodæsi
Gravitation
Kartografi
Albert Grisar

Albert Jean Martin Grisar (født 26. september 1870, død 15. oktober 1930) var en belgisk sejler, som deltog i OL 1920 i Antwerpen.

Grisar var en respekterer sejldesigner og efterspurgt som styrmand. Han deltog ved legene i 1920 i 8-meter klassen (1919 regel) i båden Antwerpia V. Der var blot tre deltagere i klassen, og der blev afviklet tre sejladser. Alle tre sejladser gav samme resultat, hvor den norske båd Sildra vandt, den ligeledes norske båd Lyn blev nummer to, og Antwerpia V blev nummer tre. Dermed blev det til bronze til belgierne. De øvrige medlemmer af den belgiske besætning var Willy De L'Arbre, Georges Hellebuyck, Sr., Léopold Standaert og Henri Weewauters.

Han var generalsekretær og senere præsident for Royal Yacht Club de Belgique. Klubben fik lavet en mindemedalje for ham ved hans død i 1930.

Albert Grisars bror, Alfred Grisar, var polospiller og deltog ligeledes i OL 1920.

Referencer

Eksterne henvisninger 
 

Sejlsportsfolk fra Belgien
Deltagere for Belgien ved sommer-OL 1920
Olympiske bronzemedaljevindere fra Belgien
Leif Erichsen

Leif Erichsen (født 15. oktober 1888 i Drammen, død 4. marts 1924 smst) var en norsk sejler, som deltog i OL 1920 i Antwerpen.

Erichsen var ved OL 1920 i Antwerpen med i båden Marmi II i 6-meter klassen (1907-regler) sammen med Einar Torgersen og Andreas Knudsen. Der deltog fire både i klassen, to belgiske og to norske. Den belgiske båd Edelweiss II vandt konkurrencen med fem point, mens Marmi II tog sølvet med syv point foran landsmændene i Stella og belgiske Suzy, begge med ni point.

Referencer

Eksterne henvisninger 
 http://www.sports-reference.com/olympics/athletes/er/leif-erichsen-1.html 

Sejlsportsfolk fra Norge
Personer fra Drammen
Deltagere for Norge ved sommer-OL 1920
Olympiske sølvmedaljevindere fra Norge
Johan Friele

Johan Mohr Friele (født 29. november 1866 i Bergen, død 1. oktober 1927 smst) var en norsk sejler, som deltog i OL 1920 i Antwerpen.

Ved OL 1920 deltog Friele i 12-meter klassen (1919 regel) i båden Heira II, og da denne båd var eneste deltager, var guldmedaljen sikker, da båden gennemførte de tre sejladser. Olaf Ørvig, Thor Ørvig, Erik Ørvig, Arthur Allers, Christen Wiese, Martin Borthen, Egill Reimers og Kaspar Hassel udgjorde bådens øvrige besætning.

Referencer

Eksterne henvisninger 
 http://www.sports-reference.com/olympics/athletes/fr/johan-friele-1.html 

Sejlsportsfolk fra Norge
Personer fra Bergen
Deltagere for Norge ved sommer-OL 1920
Olympiske mestre fra Norge
Jeff Gordon

Jeff Gordon (født 4. august 1971) er en amerikansk tidligere racerkører. Fra 1993 til 2015 kørte han i NASCAR Sprint Cup Series for Hendrick Motorsports team.

Gordon vandt Sprint Cup Series fire gange (1995, 1997, 1998 og 2001).

Han er tidligere  holdkammerat med  Jimmie Johnson.

Han arbejder som ekspertkommentator for den amerikanske sportskanal Fox.

Eksterne henvisninger 

 
 

Motorsportsfolk fra USA
Sportsfolk fra USA
Lauritz Christiansen (sejlsportsmand)

Lauritz Christian Christiansen (født 10. december 1867 i Bergen, død 9. december 1930 smst) var en norsk sejler, som deltog i OL 1920 i Antwerpen.

Ved OL 1920 deltog Christiansen i 12-meter klassen (1907 regel) i båden Atlanta, og da denne båd var eneste deltager, var guldmedaljen sikker, da båden gennemførte de tre sejladser. Henrik Østervold, Jan Østervold, Ole Østervold, Kristian Østervold, Hans Stoermann-Næss, Halvor Møgster, Rasmus Birkeland og Halvor Olai Birkeland udgjorde bådens øvrige besætning.

Referencer 

Sejlsportsfolk fra Norge
Personer fra Bergen
Deltagere for Norge ved sommer-OL 1920
Olympiske mestre fra Norge
George Sheldon

George Herbert Sheldon (17. maj 1874 - 25. november 1907) var en amerikansk udspringer som deltog i OL 1904 i St. Louis.

Sheldon blev olympisk mester i udspring under OL 1904 i St. Louis. Han vandt i Tårnspring-konkurrencen.

Eksterne henvisninger 
 

Udspringere fra USA
Svømmere fra USA
Olympiske mestre fra USA 
Medaljevindere ved sommer-OL 1904
Albert Zürner

Albert Zürner (født 30. januar 1890 i Hamborg, død 13. juli 1920 smst) var en tysk udspringer, som deltog i tre olympiske lege i begyndelsen af 1900-tallet.

Han var første gang med ved de olympiske mellemlege 1906, hvor han blev nummer fire i udspringskonkurrencen.

Han deltog igen ved OL 1908 i London, hvor han stillede op i vippe-konkurrencen (1 og 3 m bræt). Han vandt først sin pulje i indledende runde og blev derpå nummer to i semifinalen. I finalen scorede han 85,50 point, hvilket var nok til guldet, mens hans landsmand, Kurt Behrens, fik sølv med 85,30 point og amerikaneren George Gaidzik samt en tredje tysker, Gottlob Walz, begge opnåede 80,80 point og delte tredjepladsen.

Fire år ved OL 1912 i Stockholm deltog han i alle tre udspringskonkurrencer. I vippe-konkurrencen blev han nummer fire, og i normal udspring fra fast basis gik han ikke videre fra indledende runde. I tårnspringskonkurrencen klarede han sig bedst, idet han efter en andenplads i indledende runde gentog denne placering i finalen med 72,60 point, mens svenske Erik Adlerz vandt guld med 73,94 point, og en anden svensker,  Gustaf Blomgren, blev nummer tre med 69,56 point.

Han døde i en udspringsulykke.

Referencer

Eksterne henvisninger 
 

Udspringere fra Tyskland
Personer fra Hamborg
Deltagere for Tyskland ved de olympiske mellemlege 1906
Deltagere for Tyskland ved sommer-OL 1908
Deltagere for Tyskland ved sommer-OL 1912
Olympiske mestre fra Tyskland
Olympiske sølvmedaljevindere fra Tyskland
Medaljevindere ved sommer-OL 1908
KaosTV

KaosTV er en dansk tv-station og et uafhængigt medieproduktionsselskab baseret i København. Indtil 1. januar 2014 producerede KaosTV to timers ugentlige udsendelser til Kanal Hovedstaden og havde i perioden 2007-2009 sendetid på Kanal København. Siden 2014 opererer KaosTV som web-tv-station med egen hjemmeside og YouTube-kanal.

KaosTVs formål er ifølge foreningens vedtægter at: “Vise hvad ingen andre gør. Fremme lokale ukendte og alternative initiativer ved dækning. Have en åben tv-station for folket. Inspirere til at lave tv i stedet for at se det. Lave alt bedre, billigere og sjovere!”

Historie 
Tv-stationen KaosTV blev grundlagt i 2007. Indledningsvis sendte KaosTV to timers ugentligt tv torsdag aften fra 23-01 på Kanal København og siden 2009 kl. 0.30-2.30 på Kanal Hovedstaden natten til fredag. I januar 2014 mistede KaosTV sin sendetid på Kanal Hovedstaden og har siden fungeret som web-tv-station gennem hjemmesiden kaostv.dk og YouTube-kanalen KAOSTVDK.

Gennem årene har KaosTV haft skiftende lokaler, bl.a. studier i Folkets Hus, i Hermodsgade på Nørrebro, på Bolsjefabrikken Lærkevej 11 i København NV samt i Snaregade i indre by.

KaosTV i pressen 
I 2009 leverede KaosTV bevismateriale til den såkaldte "Perlesag", hvor en betjent stod anklaget for at kalde en 26-årig dansk-palæstinenser “perker” under en anholdelse ved en Gaza-demonstration i København. Lydfilen fra KaosTV's journalist blev analyseret af akustikfirmaet DELTA, og statsadvokaten konkluderede efterfølgende, at der på optagelsen blev sagt: “Kan du fatte det perle? Kan du fatte det?”

I november 2012 blev en tidligere KaosTV-medarbejder under stor mediebevågenhed smidt ud fra statsminister Helle Thorning-Schmidts pressemøde. Manden havde anvendt pressekort fra KaosTV til at skaffe sig adgang til Christiansborg og blev eskorteret ud af vagter efter højlydt at have beklaget sig over andre journalisters spørgsmål til statsministerens verserende skattesag. Manden overdrog desuden en seddel til statsministeren, hvor han bl.a. udtrykte ønske om at overtage magten i kongeriget Danmark. Medstifter af KaosTV, Ole Henriksen, udtalte overfor TV2, at manden på tidspunktet ikke havde haft kontakt med KaosTV i to et halvt til tre år.

Referencer

Eksterne henvisninger 
 KaosTVs officielle hjemmeside 
 KAOSTVDK på YouTube

Tv-stationer fra Danmark
Etableret i 2007
Kurt Behrens

Kurt Edward Behrens (26. november 1884 i Magdeburg - 5. februar 1928 i Berlin) var en tysk udspringer som deltog i OL 1908 i London og 1912 i Stockholm.

Behrens vandt en sølvmedalje i udspring under OL 1908 i London. Han kom på en andenplads i 3-meter vippe-konkurrencen.

Fire år senere vandt han en bronzemedalje i udspring under OL 1912 i Stockholm. Han kom på en tredjeplads i 3-meter vippe-konkurrencen.

Eksterne henvisninger 
 

Udspringere fra Tyskland
Svømmere fra Tyskland
Deltagere for Tyskland ved sommer-OL 1912
Olympiske sølvmedaljevindere fra Tyskland
Olympiske bronzemedaljevindere fra Tyskland
Medaljevindere ved sommer-OL 1908
Medaljevindere ved sommer-OL 1912